
Adorno és Lyotard - A totalizáló észről

A dolgozatomban a totalizáló észre vonatkozó gondolatok társadalomelméleti implikációit tekintem át a kései Adorno szövegei kapcsán, majd ezt vetettem össze Lyotard posztmodernre irányuló irásaival. Módszertani szempontból a társadalom két aspektusát különböztettem meg, a kultúra dimenzióját és a gazdaság területét. E két társadalmi szféra nem elszigetelt egymástól, hanem dialektikus viszonyban vannak, az egyik alakítja a másikat és megfordítva. Adorno a kultúra területén tételezi a totalizáló ész jelenlétet, ez jelenik meg a kultúraipar koncepciójában; ezzel szemben Lyotard évekkel később már a posztmodern korban a diskurzusok dezintegrált pluralitását állapítja meg. Ezt követően, a társadalom gazdasági aspektusát vizsgáltam meg az adornói társadalomelmélet kapcsán, amelyből az következett, hogy ebben a szférában továbbra is jelen van a totalizálás társadalmi jelensége. Konklúzióként ebből az az ellentmondás adódott, hogy a későmodern társadalomban egyszerre van jelen a totalizáló ész hanyatlása (a kultúra területén) és a totalizálás kiteljesedése (a gazdaság területén); e kettősségben nyilvánul meg maga a társadalom.



